O femeie care a devenit milionară după ce a câștigat la Loterie. Inițial a respins emailul de felicitare, crezând că este o înșelătorie.
Deborah Burgess, în vârstă de 56 de ani, se recupera în spital după o transfuzie de sânge ca urmare a unei anemii cronice, când a aflat vestea.
În luna anterioară, cumpărase bilete de loterie pentru o lună întreagă, dar nu și-a verificat emailurile timp de mai multe luni, în timp ce se recupera.
Când, în cele din urmă a verificat emailurile, a găsit unul de la Loteria Națională care o îndemna să-și verifice contul, deoarece se pare că femeia era marea câștigătoare.
Când a descoperit că a câștigat un premiu de 1 milion de lire sterline, a fost șocată, dar a crezut cu adevărat că este milionară abia după ce a verificat dacă nu era vorba de o înșelătorie.
Deborah a spus: „Am avut șocul vieții mele când am verificat contul. Eram milionară timp de luni de zile, dar nu știam”.
„Nu joc la Loteria Națională în fiecare săptămână, dar atunci când o fac, cumpăr poate pentru o lună întreagă bilete prin contul meu online.
Nu verific contul meu în mod regulat și am fost apoi bolnavă pentru o perioadă, inclusiv timp petrecut în spital. Apoi am avut o vacanță pentru a ajuta la recuperare, așa că a durat luni până să-mi verific efectiv emailurile”, a declarat fericita câștigătoare.
Un apel la Loterie i-a confirmat știrea incredibilă. Se pare că a ghicit cinci numere și bila bonus în tragerea de sâmbătă, 19 august. Numerele câștigătoare au fost 2, 7, 17, 28, 31, 37, iar Bila Bonus a fost 8.
Evident, acum femeia planifică o vacanță în Hawaii, în timp ce acasă are planuri de renovare, însă nu neapărat unele ieșite din comun.
Deborah a adăugat: „Ultimele câteva luni au fost un amestec – boală, apoi întoarcerea la muncă, vacanțe, Crăciun, Anul Nou – pur și simplu nu am găsit timp să sărbătoresc și am fost foarte conștientă că trebuie să-mi monitorizez sănătatea. În cele din urmă, să pun mâna pe acel cec mare și să stropesc șampanie ca un șofer de Formula 1 a meritat cu prisosință așteptarea”.